সেনাবাহিনী ও বৌদ্ধ মৌলবাদীদের বর্বরোচিত উৎপীড়ন থেকে জান বাঁচাতে রোহিঙ্গা মুসলমানরা দীর্ঘ দিন থেকে বাংলাদেশে এসে আশ্রয় নেয়। সেনাবাহিনী রোহিঙ্গা–অধ্যুষিত এলাকায় অব্যাহতভাবে অত্যাচার ও গণহত্যা চালাচ্ছে। পৃথিবীতে মানবাধিকার বলে যদি কিছু থেকে থাকে, তাহলে তার লেশমাত্র নেই রোহিঙ্গাদের জীবনে। রোহিঙ্গাদের অবস্থা খাঁচায় ঢোকানো বন্দী প্রাণীর মতো। শুধু সেনাবাহিনী নয়, তারা উগ্র বৌদ্ধ মৌলবাদীদেরও নির্যাতনের শিকার। পশ্চিমী গণমাধ্যমের খবরেই জানা যাচ্ছে, রোহিঙ্গা গ্রামগুলোতে চাল, ডাল, আটা শুধু নয়, পানি পর্যন্ত নিতে দিচ্ছে না তারা।